ગમે એટલું આલિશાન અને ફર્નિશ્ડ ઘર હોય, પુસ્તકોની કૅબિનેટ વગર એ બટન વગરના શર્ટ જેવું લાગે. પુસ્તકો સાહિત્ય, સંસ્કાર અને સંસ્કૃતિ જાળવતા ફરિશ્તા છે. આ ફરિશ્તાને ઘરમાં રાખો તો એનો ઉજાસ જરૂર આપણામાં પ્રવેશે. વિચાર કરો આપણા ઘરમાં કાકાસાહેબ, સ્વામી આનંદ, ઉમાશંકર, ધૂમકેતુ, હરીન્દ્ર દવે, સુરેશ દલાલ, રમેશ પારેખ, મનોજ ખંડેરિયા, મરીઝ, બેફામ, શયદા, શૂન્ય જેવા દૈદીપ્યમાન સર્જકો પુસ્તકદેહે હોય તો શું આપણું નામ ફૉબ્સર્નામ ટૉપ હન્ડ્રેડ શ્રીમંતોમાં ન આવે? જરૂર આવે. સવાલ દૃષ્ટિનો છે, ગણતરીનો નહીં.